# Palinúridos

| Palinúridos *Palinuridae* Rango fósil: 110 - 0 Ma |
| --- |
|  *Palinurus elephas*, a lagosta europea ou vermella, no Museo Oceanográfico de Mónaco |
| Clasificación científica |
|

|  |  |
| --- | --- |
| Reino: | Animalia  |
| Filo: | Arthropoda  |
| Subfilo: | Crustacea  |
| Clase: | Malacostraca  |
| Orde: | Decapoda  |
| Suborde: | Pleocyemata  |
| Infraorde: | Achelata  |
| Familia: | **Palinuridae** Latreille, 1802 |

 |
| Xéneros |
| *Véexase o texto* |
| Sinonimia |
| *Véexase o texto* |

Exemplar xuvenil de *Panulirus cygnus*, a lagosta australiana.
*Jasus edwardsii*, especie do sur de Australia e de Nova Zelandia.
A dos **palinúrios** (*Palinuridae*) é unha familia de crustáceos malacostráceos da orde dos decápodos, suborde dos pleociemados e infraorde dos aquelados (que non teñen quelas ou pinzas), que comprede unhas 60 especies, coñecidas vulgarmente como **lagostas**.

## Taxonomía

### Descrición

A familia foi desrita en 1802 polo zoólogo francés Pierre André Latreille.

### Etimoloxía

O nome científico da familia, *Palinuidae*, está formado sobre a raíz do nome do seu xénero tipo, *Palinurus*, coa adición do sufixo do latín científico -*idae*, propio dos nomes das familias de animais.

### Sinónimo

Ademais de polo protónimo que lle impuxo Latreillr, a familia coñeceuse tamén polo sinónimo:

* *Synaxidae* Spence Bate, 1881

### Clasificación

Na actualidade (2020) na familia coñécense os seguintes 11 xéneros:

* *Jasus* Parker, 1883
* *Justitia* Holthuis, 1946
* *Linuparus* White, 1847
* *Nupalirus* Kubo, 1955
* *Palibythus* Davie, 1990
* *Palinurellus* von Martens, 1878
* *Palinurus* Weber, 1795
* *Palinustus* A. Milne-Edwards, 1880
* *Panulirus* White, 1847
* *Projasus* George & Grindley, 1964
* *Puerulus* Ortmann, 1897
* *Sagmariasus Holthuis, 1991*

Porén, algúns autores, como os expertos do ITIS, só recoñecen estes 8:

* *Jasus* Parker, 1883
* *Justitia* Holthuis, 1946
* *Linuparus* White, 1847
* *Palinurus* Weber, 1795
* *Palinustus* A. Milne-Edwards, 1880
* *Panulirus* White, 1847
* *Projasus* George & Grindley, 1964
* *Puerulus* Ortmann, 1897

## Características

As principais característiucas dos membros deta familia son:

* Corpo co cacho sen rostro, ou cun moi rudimentario.
* Patas sen pinzas verdadeiras, co primeiro par non moi desenvolvido (agás en *Justitia* sp).
* Antenas alongadas, cilíndricas, máis longas que o corpo.

## Rexistro fósil

O rexistro fósil das langostas ampliouse notabelmente co achado en 1995 dun fósil de 110 millóns de anos preto de El Espiñal, en Chiapas, México. Os investigadores da Universidade Nacional Autónoma de México nomearon este fósil como *Palinurus palaecosi* e informaronn que é o máis achegado aos membros do xénero *Palinurus* que actualmente viven nas costas de África.

## Notas

## Véxase tamén

### Bibliografía

* Martin, J. W. & Davis, G. E. (2001): An updated classification of the recent Crustacea. Science Series, 39. Natural History Museum of Los Angeles County. Los Angeles, CA, USA.
* Chan, T. Y. (2010): "Annotated Checklist of the World's Marine Lobsters (Crustacea: Decapoda: Astacidea, Glypheidea, Achelata, Polychelida)". *The Raffles Bulletin of Zoology*. **Supplement Nº 23**: 153–181.